b'\n_START_ARTICLE_\nPseudomyrmecion\n_START_SECTION_\nUtseende\n_START_PARAGRAPH_\nEn ganske liten, r\xc3\xb8dbrun til svart trebukk. Artene minner overflatisk om maur. Antennene er tynne og noe kortere enn kroppen. Hodet er forholdsvis stort og bredt. Pronotum har rundede sider og er n\xc3\xa6rmest t\xc3\xb8nneformet sett ovenfra. Den bakerste delen er markert innsnevret slik at det blir en tydelig "stilk" mellom forkroppen og dekkvingene. Disse er hvelvede og litt innsnevrede i midten. Beina er ganske lange.\n_START_SECTION_\nLevevis\n_START_PARAGRAPH_\nLarvene utvikler seg i d\xc3\xb8d ved av eike-arten Quercus faginea, i sevjelaget under barken p\xc3\xa5 nylig d\xc3\xb8de eller avkuttede kvister. Utviklingen tar ett \xc3\xa5r. De voksne billene er aktive i mai-juni sammen med maur i slekten Crematogaster, som de etterligner.\n_START_SECTION_\nUtbredelse\n_START_PARAGRAPH_\nArten er bare kjent fra et begrenset omr\xc3\xa5de i det nordlige Algerie. Den er vurdert som direkte truet av IUCN , trolig er skogbranner den viktigste trusselfaktoren.'